امریکا قوشمه ایالتلری ترکیه نینگ اوزیدن دفاع ایتیش حقی نی حمایه له دی. ترکیه جمهوریتی جمهوررئیسی رجب طیب اردوغان, پاریسده امریکا قوشمه ایالت لری دولت رهبری باراک اوباما بیلن اوچره شدی. اوشبو اوچره شوو بیر ساعت دوام ایتدی. خودی منه شو اوچره شوو آرتیدن اردوغان بیلن اوباما مشترک بیر مطبوعاتی کنفرانس ترتیب له دی. اوباما, اوشبو اوچره شوو جریانیده روس اوروش طیاره سی نینگ ترکیه تمانیدن اوریب توشیریلیشی آرتیدن ترکیه بیلن روسیه نینگ قنده ی دیالوگ قوره دیگن لیگی توغری سیده بحث ایتگن لیک لرینی بیلدیردی. عینی دمده اوباما, ترکیه نینگ دنیا ده مهاجر لر بیلن علاقه لی معما نینگ ییچیلیشی توغری سیده قولیدن کیله دیگن برچه سعی و حرکت لر نی قیلیتگن لیگی نی ایسله تیب اوتدی.اردوغان, روسیه بیلن بولگن جنجال لرنینگ حل ایتیلیشی گه طرفدار ایکن لیک لری نی معلوم قیلدی. اوچره شوو جریانیده, روسیه بیلن بولگن جنجال لرنینگ ییچیلیشی توغری سیده بحث ایتگن لیک لری نی بیلدیرگن جمهورررئیسی اردوغان, "منطقه ده گی بحران نینگ بیز نی خفه قیلیتگن لیگی اوچون اوشبو جنجال نی قنده ی قیلیب دیپلماتیک میتود لر بیلن ییچیش کیره ک ایکن لیگی باره سیده باش قاترماقده میز" دییه قید ایتدی. ترکیه جمهوریتی جمهوررئیسی رجب طیب اردوغان بیلن روسیه جمهوررئیسی ولادیمیر پوتین آره سیده اینگ سونگگی اوچره شوو جی ۲۰ رهبر ییغیلیشی دایره سیده ترکیه نینگ انتالیا شهریده بولیب اوتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
